मैं खोखला महसूस कर रहा था।
मेरे अंदर से सारा ग़ुस्सा निकल गया था, जब तक सिर्फ़ उदासी बाकी रह गई थी
कि मैंने ग़लत लोगों पर भरोसा किया और सोचा कि वे भी वही महसूस करते हैं।
अब मैं बस डीडीयेर से अपना पासपोर्ट पाना
और समय रहते इस जगह इस निकल जाना चाहता था।
लिनबाबा।
कैसा चल रहा है, सिराज?
हैलो, लिनबाबा।
अभी तक नहीं आया वो?
आ जाएगा।
जाने की तैयारी कर रहा होगा ना।
अच्छा।
झूठ बोले कौआ काटे, प्रभु। -हाँ, तो काटने दो।
अरे, लफड़ा हुआ था रे।
एक हरामी लिनबाबा को मारना चाहता था, लेकिन...
हमने ठिकाने लगा दिया ना।
क्या मतलब, किया क्या है तूने? -अरे, मैंने नहीं।
लिनबाबा और वो...
खादर भाई का गुंडा है ना, अब्दुल्ला।
उन्होंने। मैंने तो सिर्फ़... -अरे, देख प्रभु...
लिन को जो करना है उसको करने दे।
उसे तुझे ऐसे ख़तरे में डालना ही नहीं चाहिए था।
और तेरे को शाणा बनने की क्या ज़रूरत है?
मेरा दोस्त है, पारो।
तेरी यारी-दोस्ती में, अगर वो गुंडे तेरे पीछे आ गए तो?
एक चीज़ याद रख।
वो कुछ दिनों में यहाँ से चला जाएगा, लेकिन तू तो इधर है ना?
तेरी ज़िंदगी इधर है ना?
और तूने कभी सोचा है...
कि तेरे फ़ैसलों का असर हम दोनों पर होगा?
तेरी दोस्ती तुझे जेल में सड़ाएगी
और फिर हो गई हमारी शादी।
आज के बाद ना...
उसके लिए सारा नाटक बंद।
मेरी कसम।
मेरी माँ मुझे वैसे देखती थीं जब मैंने वाक़ई कोई बड़ी बदमाशी की होती थी।
अरे, मुझे तुम्हारी चिंता हो रही थी ना?
तुम ठीक हो? तुम्हारे अंदर कोई चाकू या गोलियाँ घुसी हुई नहीं हैं?
मैं ठीक हूँ, दोस्त। -फिर ऐसा बेकार थोबड़ा क्यों बना रखा है?
अच्छा...
तुम मेरी सलाह ना मानने पर पछता रहे हो, है ना?
क्या तुम्हें मौरीज़ियो मिल गया?
हाँ। वह ज़िंदा है। चिंता मत करो।
लेकिन तुम सही थे, दोस्त। मुझे बस तुम्हारे साथ यहाँ वापस आ जाना चाहिए था।
मेरे ख़्याल से यह अच्छी ख़बर है कि तुमने मौरीज़ियो को नहीं मारा।
तुम्हें इसके बारे में ख़ुशी महसूस होनी चाहिए, दुःख नहीं।
अब मुझे किसी की परवाह नहीं है।
कार्ला, खादर और अब्दुल्ला, ये शुरू से मुझसे झूठ बोलते आ रहे हैं।
तुम्हारे अलावा सब लोग।
जैसे ही डीडीयेर पासपोर्ट दे देगा, मैं यहाँ से चला जाऊँगा।
शांताराम
मैंने कार्ला का पीछा किया, सीधे उस रिपोर्टर तक।
वे सब इसमें शुरू से मिले हुए होंगे।
लीसा, मोडेना, कार्ला, कम्बख़्त लिन फ़ोर्ड।
तुम बेवक़ूफ़ हो।
कार्ला मुझसे नफ़रत करती है,
लेकिन वह खादर की अनुमति के बिना यह चालें चलने की हिम्मत भी नहीं करेगी।
और फ़ोर्ड... वह झोपड़पट्टी में खादर का आदमी है।
अब हम क्या करेंगे?
उन्हें नहीं पता कि हमें कार्ला की पत्रकार के बारे में पता है।
वालिद शाह को फ़ोन करो।
उससे कहो मैं उससे मिलना चाहती हूँ।
मिनिस्टर पांडे?
हाँ।
मेरा नाम कविता खन्ना है।
मैं एक पत्रकार हूँ और मैं आपसे कुछ सवाल पूछना चाहती हूँ, सर।
मैं बहुत व्यस्त हूँ। सभी प्रेस अनुरोध मेरे दफ़्तर के माध्यम से किए जाने चाहिए।
मैं अभी तुमसे बात नहीं कर सकता...
आह, मुझे नहीं लगता आप यह अनुरोध अपने दफ़्तर के माध्यम से करवाना चाहेंगे।
मेरे ख़्याल से आप नहीं चाहेंगे वे इन तस्वीरों को देखें,
या यह कि वालिद शाह को पता चले कि ये तस्वीरें मेरे पास हैं।
और मैं सुनीता से बात कर चुकी हूँ।
आप टिप्पणी दे सकते हैं, मिनिस्टर, या मैं इसे आपके बिना ही लिख दूँगी।
चाहे जो भी हो, सर, यह कहानी लिखी जाएगी।
निकलो यहाँ से। अभी!
तुम एक बहुत बुरी औरत हो।
अब, अगर अपना भला समझती हो, तो यहाँ से दफ़ा हो जाओ।
मुझे तुम्हारे सुनीता को कविता खन्ना के पास ले जाने की कोई वजह नहीं दिखी,
सिवाय इसके कि तुम हमारी हाल की हरकतें उसके साथ बाँटना चाहती थी।
क्या यह हमारी योजना का कोई हिस्सा है जो मुझसे छूट गया?
मैंने यह तुम्हारे लिए किया। इससे पहले कि तुम ख़ुद को और भी मुसीबत में डालो।
और तुम यह मुझे यहाँ लाने से पहले नहीं बता सकते थे?
मैंने इसे मना किया था।
मैंने कविता को जो कहानी दी है,
वह ज़ू और वालिद को रुजूल के क़त्ल और पांडे को ब्लैकमेल करने का दोषी बताएगी।
उनका सफ़ाया हो जाएगा और सागर वाडा आपका होगा।
आपको तब भी वह मिल जाएगा जो आप चाहते हैं, बस उस तरीके से नहीं जो आपने सोचा था।
तुमने यह मुझे बिना बताए किया। -हाँ।
क्योंकि तुम जानती थी मैं इस पर रोक लगा दूँगा। -हाँ।
फिर तुमने यह मेरे लिए नहीं किया।
क्या यह मैडम ज़ू के प्रति तुम्हारी नफ़रत के कारण है?
तुम चाहे कुछ भी कर लो, उससे अहमद और क्रिस्टीना वापस नहीं आएँगे।
वह अपराध बोध कभी नहीं... -मैंने यह लिन के लिए किया। ताकि वह रुक सके।
लिन ने तुमसे यह करने को कहा?
उसने कभी कुछ नहीं माँगा।
इस पूरे समय हमने उसका इस्तेमाल किया है और मैं बस...
माफ़ कीजिए। शायद वह मुझे कमज़ोर बनाता है, वैसा नहीं जैसा आप मुझे बनाना चाहते थे।
लेकिन मुझसे और बर्दाश्त नहीं होता।
क्या वह हमारे रिश्ते के बारे में जानता है?
हाँ।
तुमने उसे बताया?
उसने ख़ुद पता लगा लिया और अब उसके लिए मुझसे नफ़रत करता है।
हम्म।
फिर इस कहानी को छपने से रोकने के लिए तुम्हारे रास्ते में कोई बाधा नहीं है।
प्यार... एक ज़ंजीर है जिसके दोनों सिरों पर हथकड़ी होती है।
हमें तब तक एहसास नहीं होता जब तक वह ज़ंजीर हमें खींचने नहीं लगती।
मैं यह सब आपको चोट पहुँचाने के लिए नहीं किया।
ज़ाहिर है।
तो तुम अपना फ़ैसला बदल दोगी?
शायद आख़िर में मेरे अपराधों में बहुत ज़्यादा पाप था।
इससे युद्ध छिड़ जाएगा।
वालिद सोचेगा कि यह सब मैंने किया है।
तुमने कभी इसके बारे में नहीं सोचा?
लोग मर जाएँगे। अब्दुल्ला जैसे लोग।
तुम कहती हो कि मुझे गौरवान्वित करना चाहती हो, फिर मेरे सिर पर बंदूक तान देती हो,
जिससे मैं तुम्हारे पिता जैसे ही मारा जाऊँगा।
यह मेरा इनाम है?
कार्ला, रुको।
उसे जाने दो!
लिन को लेकर आओ।
ठीक है, अरुण। लो। -हाँ, भाई।
वो भाग लगाना ज़रूरी है, हाँ। -हाँ।
कासिम।
उठ गए, लिन?
जौनी। -लिनबाबा।
अरे, तुम लोग क्या देख रहे हो, यार?
होटल में आगमन की रिपोर्ट
अगर तुम नहीं आ रहे हो, क्य... मैं यहाँ इंतज़ार क्यों कर रहा हूँ?
मैं जानता हूँ तुम अभी मुझे बता रहे हो,
लेकिन मैं अपने ग्राहक से उसके पासपोर्ट के बारे में क्या कहूँ?
मैंने आज देने का वादा किया था। मुझे अपनी साख भी बनाकर रखनी है।
फिर कितना समय लगेगा?
ख़ैर, मैं उसे तुम्हारी माफ़ी नहीं पकड़ा सकता।
डीडीयेर लीवी?
मैं सब-इंस्पेक्टर चवान शर्मा हूँ।
तुम्हें हमारे साथ पुलिस स्टेशन चलना पड़ेगा।
अह... क्या आप मुझे बता सकते हैं यह किस सिलसिले में है?
प्लीज़, सर। मेरे साथ चलिए।
अभी? -अभी।
लिनबाबा। कुछ पी लो, यार,
वरना हमें तुम्हें इसी गड्ढे में दफ़नाना पड़ेगा और फिर पाइप के लिए कोई जगह नहीं बचेगी।
कासिम। काम ठीक समय से चल रहा है?
मैं खादर को बता दूँगा।
लिन, भाई, तुमने नाली खोदने के लिए अपना क्लिनिक बंद कर दिया है?
सब ठीक है, मिस्टर लिन?
तुम क्या कर रहे हो?
खादर ने तुम्हें मुझे बुलाने के लिए भेजा है, है ना?
वह सीटी बजाता है और तुम दौड़े चले आते हो?
तुम्हें मौरीज़ियो मिल गया?
रहीम के साथ मेरी मदद करने से सब झूठों की भरपाई नहीं हो जाती।
मैं समझ सकता हूँ तुम क्या महसूस कर रहे हो।
लेकिन मैं अपने पिता और अपने भाई के बीच फँसा हुआ था।
जब तक तुम्हें पता नहीं था, मुझे चुनने की ज़रूरत नहीं थी।
ओह, तो तुम बस झूठ बोलते रहे? क्या भाईचारा है।
खादर सही काम करने की कोशिश कर रहा है।
इसका मतलब उसे कुछ मुश्किल विकल्प चुनने पड़ते हैं।
लेकिन मुझे उसकी योजना पर भरोसा है, चाहे वह मुझे समझ में ना आती हो।
इस सबके बाद, दोस्त, मुझे किसी पर भरोसा नहीं है।
ना खादर पर और ना ही कार्ला पर।
ना तुम पर।
चलो चलें।
मैं हमेशा तुम्हारा भाई रहूँगा।
तुम्हें चयन करना होगा अगर तुम मेरा भाई बनना चाहते हो।
नाइट क्लब
वालिद।
मुझे नहीं पता था तुम घर आकर अपनी सेवाएँ प्रदान करती हो, मैडम।
लेकिन अफ़सोस की बात है, अह, तुम मेरी पसंद की नहीं हो, हँ?
तुम्हारे भविष्य में एक समय आएगा जब तुम इस पल को याद करोगे
और सोचोगे, "अगर मैंने उसका अपमान नहीं किया होता,
तो सब कुछ अलग होता।"
कभी सुना नहीं कि तुम द पैलेस से बाहर निकलती हो।
उसकी कभी वजह ही नहीं थी,
अब तक।
प्लीज़, मैडम, मेरे भोंडे मज़ाक को माफ़ करना। वह ग़लत था, हँ?
और मैं माफ़ी माँगता हूँ।
खादर खान, मिनिस्टर पांडे के साथ तुम्हारे समझौते का ख़ुलासा करने की योजना बना रहा है।
मुझे नहीं पता तुम क्या बात कर रही हो। मैं किसी पांडे को नहीं जानता।
पांडे की एक रखैल है, सुनीता नाम की एक कमाठीपुरा की वेश्या।
और यह तुम्हें कैसे मालूम?
खादरभाई ने उस लड़की तक पहुँचने के लिए मुझे मजबूर किया।
मुझे बस उतने के लिए ही तुम्हें मार देना चाहिए।
और उसने रुजूल के साथ तुम्हारी मदद करने के लिए मुझे धमकी दी।
मैं बस ज़िंदा रहने की कोशिश कर रही हूँ।
फिर अभी मुझे यह सब क्यों बता रही हो?
खादर एक पत्रकार की मदद से हम दोनों को डुबो देना चाहता है।
उससे अकेले लड़ पाने की क्षमता मुझमें नहीं है।
मैं उनसे बदला लेना चाहती हूँ।
"उनसे"?
खादर और कार्ला सारानेन।
क्या खादर को मालूम है तुम्हें यह पता चल गया है?
तो, यह बढ़िया है।
अगर तुम सही हो...
तो खादर ने मुझे उसे हमेशा के लिए ख़त्म करने की सारी वजहें दे दी हैं।
तुमने सही पक्ष चुना है, मैडम। मैं तुम्हें बदले में क्या दे सकता हूँ?
क्या तुमने कार्ला से मुझे बहकाने को कहा था?
नहीं। कार्ला ने तुम्हारे लिए उसकी भावनाओं के बारे में मुझसे झूठ बोला।
इसीलिए आज हम वहाँ हैं, जहाँ हम हैं।
ख़ैर, "सबको, कभी ना कभी, अपने कर्मों का हश्र भुगतना पड़ता है।"
ओह, लिन।
मैं वाक़ई तुम्हें पसंद करता हूँ। वह झूठ नहीं है।
ख़ैर, माफ़ करना अगर मुझे उसकी कोई परवाह नहीं है।
याद रखो तुम किससे बात कर रहे हो।
ओह, मुझे याद है।
वह आदमी जिसने मुझे किसी और जन्म में मेरा बाप होने की बकवास सुनाई
ताकि वह उन लोगों को बर्बाद करने में मेरा इस्तेमाल सके, जो यहाँ मेरे इकलौते सच्चे दोस्त हैं।
तुम इस घर में इज़्ज़त से पेश आओगे।
वरना क्या? -अह, बस। बस हो गया।
अब्दुल्ला।
मेरे ख़्याल से लिन कहेगा कि इज़्ज़त कमानी पड़ती है।
इसका ग़ुस्सा जायज़ है।
मैं माफ़ी माँगता हूँ, लिन।
लेकिन चीज़ें बहुत तेज़ी से हो रही हैं और इस वक़्त,
वह सब कुछ ख़तरे में है, जिसके लिए मैं बहुत लंबे से मेहनत करता आ रहा हूँ।
मुझे परवाह नहीं है। मैं जा रहा हूँ। मेरा तुम लोगों से अब कोई लेना-देना नहीं है।
दरअसल, मेरी समस्याओं का कारण तुम हो।
तो, तुमने मुझे यहाँ बुलाया क्योंकि तुम्हें कुछ और चाहिए?
ओह, क्या बात है।
कार्ला ने कविता खन्ना को एक कहानी दी है
ताकि तुम सागर वाडा में रह सको।
यह कहानी वालिद शाह के साथ जंग शुरू करवा देगी।
लेकिन कार्ला मेरे साथ हासिल की गई हर चीज़ को किनारे करने के लिए तैयार है,
ताकि तुम्हें वह मिले जो तुम चाहते हो।
मैं चाहता हूँ तुम कार्ला को यह कहानी रोकने के लिए मनाओ
वरना उसकी ज़िंदगी ख़तरे में पड़ जाएगी।
लेकिन जैसा कि तुमने कहा, तुम जा रहे हो, तो तुम्हें क्या परवाह है?
तुम इसके बिना बहुत दूर नहीं जा पाओगे।
ऑस्ट्रेलिया
तुम्हें लगा था मुझे पता नहीं चलेगा?
दस्तावेज़ का बाज़ार मैं चलाता हूँ।
ओह, गज़ब।
ब्लैकमेल?
यही बाकी था?
धत्, तुम बस एक ढोंगी हो।
दार्शनिक बनने का नाटक करते हुए अपनी नकली जादूगरी की बकवास बेचते हो।
तुम्हें वाक़ई लगता है इसके पास सारे जवाब हैं?
कार्ला से कहानी रोकने को कहो।
प्लीज़। और यह तुम्हारा हो जाएगा, मुफ़्त।
कार्ला अपने फ़ैसले ख़ुद ले सकती है।
और मैं कुछ ना कुछ कर लूँगा। किसी ना किसी तरीके से।
तुम बेहतर के हक़दार हो, मेरे भाई।
नहीं, नहीं, नहीं। नहीं!
बस... बस... बस... मैं ठीक हूँ।
मुझे अकेला छोड़ दो। ब... बस जाओ।
प्लीज़ मुझसे कह दो तुम यहाँ इन फ़ाइलों के साथ मेरी मदद करने आए हो।
देखो, तुमने अपनी बात समझा दी है। यक़ीन मानो।
मैंने बुरा बर्ताव किया। मैं माफ़ी माँगता हूँ।
तहे दिल से।
माफ़ी क़बूल हुई।
मुझे एक आदमी मिला है जिसे पता होगा लिनसी फ़ोर्ड कहाँ मिलेगा।
तुम एक बार पहले भी यहाँ फँस चुके हो। लिनसी फ़ोर्ड ने तुम्हारी ज़मानत दी थी, है ना?
तो मेरे ख़्याल से तुम्हें पता होगा वह हमें कहाँ मिलेगा।
क्या मैं जान सकता हूँ आप कौन हैं, सर?
मैं डिटेक्टिव वॉल्टर नाइटिंगेल हूँ, ऑस्ट्रेलियाई फ़ेडरल पुलिस से।
हाँ, मैं ही वह इंसान हूँ जिसने डेल कौनटी को जेल भेजा...
वह तुम्हारे दोस्त का असली नाम है...
सशस्त्र बैंक डकैती और एक पुलिसवाले को मारने के लिए।
आप बहुत दूर सफ़र करके आए हैं।
मैं खाली हाथ वापस नहीं जाऊँगा।
ख़ैर... मैं बहुत कम जानता था, अह... अह, डेल, या, अह, लिन को,
जो भी आप उसे बुलाना चाहें।
बहुत कम? बहुत कम? -हाँ, हमारी बस जान-पहचान थी।
सच में? -हाँ।
वह तुम्हारा दोस्त है।
मेरे कोई दोस्त नहीं हैं।
मुझे ज़िंदगी वैसे ज़्यादा सरल लगती है।
फिर मेरे ख़्याल से तुम्हारी ज़मानत देने के लिए कोई नहीं आएगा
जब चवान तुम्हें वापस इन काल-कोठरियों में बंद कर देगा।
मैंने दोबारा तुम्हें देखने की उम्मीद नहीं की थी।
तुमने कविता के साथ जो भी सौदा किया है, तुम्हें वह रद्द करना होगा।
जो सौदा इसने तुम्हारे लिए किया?
ताकि तुम अपनी प्यारी झोपड़पट्टी में रह सको।
लीसा, मत करो। -नहीं।
इसने कल रात जो कहा, तुम उसकी हक़दार नहीं हो।
इसने तुम्हारे लिए अपनी जान जोखिम में डाली।
तो कुछ भी कहने से पहले उसके बारे में सोच लेना।
तुमने खादर से बात की है।
हाँ।
उसने कहा कि तुम जो कर रही हो, उससे जंग छिड़ जाएगी।
फिर उसने मुझे मेरा नया पासपोर्ट दिखाया।
मुझसे कहा कि अगर तुम्हें कहानी छपवाने से रोक लिया, तो वह मुझसे दे देगा।
और तुमने क्या कहा?
उससे भाड़ में जाने को कहा। -क्यों?
क्योंकि मैं उसकी और कोई बकवास नहीं मानने वाला।
उसका मतलब यह नहीं कि मैं तुम्हें ख़तरे में डालना चाहता हूँ।
धत्, कार्ला। तुमने शुरुआत से सच क्यों नहीं बताया?
मैंने तुमसे यह कुछ भी करने को नहीं कहा था।
मैं बस तुम्हारे साथ रहना चाहता था।
बस इतना सरल था।
ख़ैर, अगर तुम रुक जाओ, तो तुम्हें पासपोर्ट की ज़रूरत नहीं पड़ेगी।
और अब तुम रुक सकते हो, लिन। मुझे तुम्हारे लिए इतना करने दो।
मैं जा रहा हूँ। -क्यों?
क्योंकि अब कुछ भी पहले जैसा नहीं है।
तो तुम पहले जैसे रह सकती हो, जैसे मैं कभी यहाँ था ही नहीं।
हे भगवान।
क्या तुम दोनों इस बकवास को ख़त्म करके ख़ुद को संभाल सकते हो?
सब झूठ बोलते हैं।
सब बुरी चीज़ें करते हैं। तो क्या?
तुम क्या चाहती हो?
रुक जाओ।
इस सबको व्यर्थ मत जाने दो। प्लीज़।
मेरे लिए बहुत देर हो चुकी है।
तुम जेल जाने का ख़तरा उठाने को तैयार हो, हँ? या उससे भी बदतर, कौनटी के लिए?
वह एक स्वार्थी नशेड़ी कमीना है।
जैसा कि मैंने कहा, आप जिस आदमी का वर्णन कर रहे हैं, वह वो आदमी नहीं है जिसे मैं जानता हूँ।
मिस्टर लीवी, सारे सबूत दूसरी तरफ़ इशारा करते हैं।
आप जानते हैं पुलिस से झूठ बोलना एक जुर्म है?
अगर आपने पुलिस को वह जानकारी नहीं दी जो आपके पास है,
मुझे आपको जेल में डालना पड़ेगा।
और मुझे नहीं लगता हम दोनों में से कोई भी यह चाहता है।
मैं अभी भी आपकी मदद नहीं कर सकता।
चवान?
मेरे पास तेरे और इस गोरे के लिए एक ख़बर है। लिनसी फ़ोर्ड के बारे में।
बोलो।
लिनसी फ़ोर्ड सागर वाडा झोपड़पट्टी में रह रहा है।
वह वहाँ रहने वाले लोगों का इलाज करता आ रहा है।
और तुम्हें यह जानकारी कहाँ से मिली, संजय?
हमें यह जानकारी देने के लिए तुम्हें कौन पैसे दे रहा है?
बस अपनी ड्यूटी निभा रहा हूँ, सर।
पहली बार हो रहा है।
मैं आपको अभी ले जा सकता हूँ। -अह...
झोपड़पट्टी में घुसने से पहले मुझे एक टीम इकट्ठी करनी पड़ेगी।
कोई भी गिरफ़्तारी नियमों से हिसाब से करनी होगी।
तुम जो कहो, चवान। यह तुम्हारा शहर है।
अंदर बैठे उस जोकर का क्या?
अगर हम लीवी को जाने दे, तो वह हमें सीधे कौनटी तक ले जा सकता है।
हम उसका पीछा करवाएँगे।
अगर वह लिन फ़ोर्ड के पास गया, तो हमें पता चल जाएगा।
अब धोखों का बदला लेने का समय आ गया है।
खादर बूढ़ा हो गया है। उसका समय निकल चुका है।
वह हमें आते हुए देख भी नहीं पाएगा।
इसके ख़त्म होने के बाद, हम बॉम्बे पर राज करेंगे।
हम उसके धंधों पर, सुरक्षित स्थानों पर हमला करेंगे।
हम उसके इशारों पर नाचने वालों को ख़त्म कर देंगे, पांडे, कासिम अली, अब्दुल्ला ताहेरी।
और हम उसका भी काम तमाम कर देंगे।
हैलो।
दो देना।
आह।
और दो देना।
आख़िरकार खाना आ गया।
गाड़ी चलाओ!
अरे।
मैं बाथरूम जा रहा हूँ।
मेरा टेबल रोक कर रखो। मेरा अभी तक टाइम चालू है।
पश्चिमी शौचालय
महिलाएँ
पुरुष
तुम्हें यह चाहिए? -इधर, इधर।
मेरा स्टाइल नहीं है, बॉस। -ठीक है।
शुक्रिया। यह ले लो। -धन्यवाद।
अरे, लिन। -तुम यहाँ क्या कर रहे हो?
एक ऑस्ट्रेलियाई पुलिसवाला बॉम्बे में तुम्हें ढूँढ रहा है।
नाइटिंगेल? -हाँ।
हमें तुम्हें छुपाकर रखना होगा।
माफ़ करना, तुम्हारा पासपोर्ट आज तैयार नहीं था,
तो, अह, तुम्हें छिपाने की कोई जगह ढूँढनी होगी, है ना?
जब तक मैं वह ले नहीं आता।
मेरा पासपोर्ट खादर खान के पास है।
क्या तुम कार्ला और खादर के बारे में जानते थे, कि वे साथ काम करते हैं?
हाँ।
ज़ाहिर है तुम जानते थे।
लेकिन, अरे, मैंने कार्ला का राज़ वैसे ही दबाए रखा जैसे मैं तुम्हारे राज़ रखता, हँ?
इन मामलों में मैं निष्पक्ष हूँ, तुम जानते हो।
हाँ।
तो, ख... खादर ने तुम्हें... पासपोर्ट नहीं दिया?
नहीं, वह मुझे उससे ब्लैकमेल कर रहा है।
भाड़ में जाए।
लिनबाबा! -अरे!
क्या हो गया? -गुंडे। वालिद के आदमी।
इसे मेरी झोपड़ी में ले चलो। -क्या? अह, लिन, हमें जाना है। हम...
मैं इसे ऐसे नहीं छोड़ सकता।
लेकिन...
तुम पागल हो, मेरे भाई।
पता है? मैं... मैं जाकर दूसरे इंतज़ाम करता हूँ, ठीक है?
लेकिन जितनी जल्दी हो सके आ जाना... -ठीक है।
...हाँ? -प्रभु, पार्वती को ढूँढो।
यह कहानी बहुत बड़ी होगी, कविता।
मेरा संपादक पहले पन्ने पर हमारे लिए जगह बनाकर रखेगा।
ज़मीन के ये सौदे एक ऐसा गंदा रहस्य हैं, जिन्हें कोई उजागर नहीं करना चाहता।
और पांडे ने टिप्पणी देने से मना कर दिया? -वह डरा हुआ था।
उसके हाव-भाव एक निर्दोष आदमी जैसे नहीं थे।
तुम्हें यक़ीन है? ये शक्तिशाली, ख़तरनाक लोग हैं।
अगर हमने यह कहानी छापी, तो हम सब पर इसका प्रभाव पड़ सकता है।
तो, हम उन्हें ऐसे ही जाने दें?
अगर हम सच बताने से डरेंगे, तो इस सबका फ़ायदा ही क्या है?
अगर हमने सच नहीं बताया, तो हम उनसे बेहतर नहीं होंगे।
मेरे ख़्याल से मैं तुमसे शादी करना चाहता हूँ।
मैं इसके बारे में सोचूँगी।
अभी, हमें काम करना है।
ज़ू जैसे लोग सोचते हैं कि वे यहाँ आकर वैसे रह सकते हैं और वैसी हरकतें कर सकते हैं।
ऐसी औरत बॉम्बे के लिए किस तरह लाभदायक है?
तो, अब क्या?
मैं मिनिस्टर पांडे से बात करने के लिए आधिकारिक अनुरोध भेज दूँगा।
मैं चाहता हूँ तुम इसमें द पैलेस और मैडम ज़ू के बारे थोड़ा और विस्तार से लिखो।
लोगों को और किसी भी चीज़ से ज़्यादा एक सेक्स स्कैंडल पसंद आता है।
और फिर हम उन्हें भ्रष्टाचार के खुलासे से हिला देंगे।
तुम्हें पक्का यक़ीन है तुम तैयार हो? इसके बाद पीछे नहीं हट पाओगी।
मैं एकदम तैयार हूँ।
मुझे एक मौका देने के लिए शुक्रिया। यह बहुत मायने रखता है।
मैं जानती हूँ कि अगर तुम नहीं होते, तो मैं यहाँ तक नहीं पहुँचती।
मैं प्रतिभा पहचानता हूँ। अब जल्दी से इसे दोबारा लिखकर लाओ।
तुम कैसा महसूस कर रहे हो?
सि... सिर दुख रहा है।
ठीक है, इसे आराम करने की ज़रूरत है और ज़्यादा हिलना-डुलना नहीं है।
मेरे ख़्याल से इसे मस्तिष्काघात हुआ है।
तो तुम्हें सुनिश्चित करना होगा कि यह जगा रहे, इसे पता रहे कि यह कौन है, कहाँ है।
इसे ज़्यादा...
कासिमभाई। -अरे!
इधर एक चाय की दुकान है। उसी के पास गोरा अपना क्लिनिक चलाता है।
ए, वो गोरा डॉक्टर कहाँ रहता है?
तुम्हारा लिनबाबा। किधर है?
हँ?
क्या हुआ है?
मेरे ख़्याल से इसे हीमाटोमा हुआ है। सिर में रक्तस्राव हो रहा है।
यह कितना गंभीर है?
ख़ैर, अगर इसका दबाव कम नहीं किया, तो यह मर सकता है।
लिनबाबा, पुलिस आपको ढूँढती हुई यहाँ आई है।
ठीक है, लिन, तुम्हें जाना होगा।
चलो तुम्हें कहीं और छिपाएँ।
ये...
मैं इसे छोड़ नहीं सकता।
हम कासिम को इसकी अपनी झोपड़ी में ले जा सकते हैं। जो सामान चाहिए, वह ले आओ और वहीं इसका इलाज करो।
ठीक है। जौनी, इसे उठाने में मेरी मदद करो। पार्वती, हमारा सामान ले आओ।
कासिम, हमें तुम्हें उठाना पड़ेगा, ठीक है? तीन गिनने पर तुम्हें उठाएँगे।
एक, दो, तीन।
धत्।
तू जा, मैं पुलिस को देखता हूँ। जा।
प्रभु, नहीं। -कासिमभाई को तेरी ज़रूरत है।
मैं कोई डॉक्टर नहीं हूँ।
लेकिन मैं तुम्हें वक़्त दिला सकता हूँ।
जाओ, जल्दी, जल्दी!
कौन है?
सेबेस्टियन।
लीसा।
मेरी जान।
कार्ला। -सेबेस्टियन।
लिन को ले आने के लिए ज़्यादा देर नहीं हुई है।
लिन? हम लिन को क्यों साथ ले जाएँगे?
क्योंकि उसने मौरीज़ियो से हमारा पीछा छुड़ाया।
क्योंकि वह कार्ला से वैसे ही प्यार करता है जैसे तुम मुझसे करते हो।
मत करो।
कार्ला, मुझे कोई दिक़्क़त नहीं है। हमारे पास सबके लिए पर्याप्त पैसे हैं।
पैसे कहाँ हैं?
मैंने एक सुरक्षित जगह पर छुपा रखे हैं।
शहर से बाहर जाते समय हम पैसे ले लेंगे।
तुम यह पहले कर चुके हो?
नहीं। यह एक सर्जन का काम है।
अगर हमने दबाव कम नहीं किया, तो यह मर जाएगा, तो हमें कोशिश करनी ही होगी।
ठीक है, इसे कसकर पकड़ो।
कसकर। इसे कसकर पकड़ो।
मुझे आयोडीन और रुई चाहिए। -ओह।
ठीक है। ठीक है। बढ़िया।
ठीक है।
हमें इस हिस्से को उठाने की ज़रूरत है।
ओह, धत्! -अरे।
पीछे हटो।
तुम बहुत बड़ी ग़लती कर रहे हो।
क्यों?
क्योंकि तुम खादर खान के लिए काम करती हो?
ख़ैर, जानती हो ना वह शायद अब तक मर चुका होगा?
उस जंग के कारण जिसकी शुरुआत तुमने की।
मैडम ज़ू तुम दोनों से मिलना चाहती है। -बिल्कुल नहीं।
वे बैग दो, मोडेना। और तुम, कार्ला।
पैसे कहाँ हैं?
पैसे। पैसे। पैसे!
कम्बख़्त पैसे कहाँ हैं? मुझे बताओ पैसे कहाँ हैं, अभी!
मौरीज़ियो, इन्हें जाने दो और मैं तुम्हें पैसे दे दूँगा।
नहीं। -अह-अह? यहाँ आओ।
नहीं, नहीं, नहीं। नहीं। मौरीज़ियो। -नहीं!
यहाँ आओ। मेरी बात सुनो।
अगर तुमने मुझे नहीं बताया कि तुमने मेरे पैसों का क्या किया,
मैं इस प्यारे चेहरे को... -नहीं, नहीं।
...तब तक तोड़ूँगा, जब तक यह मुझसे गोली मारने की भीख नहीं माँगने लगती। समझ रहे हो?
बस हो गया। हमें जाना है।
इन्हें ले चलो। -नहीं, नहीं! मत करो।
श्श। बस मुझे बता दो। -नहीं!
बस मुझे बता दो पैसे कहाँ हैं। -मौरीज़ियो।
मुझे बताओ मेरे पैसे कहाँ हैं।
बताओ मुझे। बताओ मुझे!
नहीं? नहीं? -नहीं।
नहीं! नहीं!
जान। इसकी मदद करो, प्लीज़!
प्लीज़, नहीं। नहीं, नहीं, नहीं। -यहाँ आओ।
इसकी मदद करो, प्लीज़।
मुझे बस बता दो मेरे पैसे कहाँ हैं, अभी। अभी! -वह तुम्हें नहीं बता सकती, उसे पता नहीं है!
चलो!
नहीं, नहीं, नहीं। नहीं।
जान!
वह रहा। वही है।
नमस्कार, साहब।
क्या मैं आपकी मदद कर सकता हूँ?
ये गोरा डॉक्टर को जानते हो, लिन फ़ोर्ड?
हाँ, ये तो मेरा दोस्त है। उधर रहता है।
वह अंदर है? -नहीं, मैं कह रहा हूँ कि यह उसकी झोपड़ी है,
यह नहीं कि वह अंदर है।
डेल कौनटी कहाँ है?
डेल कौनटी। मैं किसी डेल कौनटी को नहीं जानता। यह मेरा सबसे अच्छा दोस्त, लिनबाबा है।
तुम उसके सबसे अच्छे दोस्त हो?
लिनबाबा यहाँ का डॉक्टर है, हम सबका बहुत अच्छे से ध्यान से रखता है।
वह कहीं भी हो सकता है। ढूँढना बहुत मुश्किल है।
लेकिन, अम, मैं चीज़ें ढूँढने में बहुत अच्छा हूँ।
इस झोपड़पट्टी के चूहे को बख़्शीश चाहिए।
मैं जानता हूँ तुम नियमों के हिसाब से चलना चाहते हो। लेकिन डेल कौनटी ने एक अच्छे पुलिसवाले को मारा है।
अगर हमने उसे अभी नहीं पकड़ा, तो वह चला जाएगा। भाग जाएगा।
मैं कहीं और जाकर ढूँढता हूँ।
ठीक है।
नहीं, सर, सर! नहीं!
रोशनी यहाँ लाओ। मुझे और रोशनी चाहिए।
यही ज़िंदगी और मौत का पल है।
ठीक है। ठीक है।
किधर है गोरा? हँ?
हँ? -अभी याद आ रहा था, सर।
लेकिन आपने भुला दिया, साहब।
सुनो, सुनो, सुनो।
तुम इतनी मेहनत क्यों कर रहे हो, बेटा? क्यों?
यह देख रही हो? यही ख़ून का थक्का है। -हाँ।
ठीक है। मुझे सेलाइन चाहिए।
बताओ, वरना तेरी आँखें फोड़ दूँगा। हँ?
ठीक है।
क्या हो रहा है? कासिम चाचा किधर हैं?
लिनबाबा उसका इलाज कर रहा है।
अब निकल यहाँ से। चल।
वह कहाँ है?
हँ? -साहब, नहीं!
नहीं... नहीं!
नहीं! नहीं! नहीं, सर। -बोल!
नाइटिंगेल। यहाँ बाहर आओ।
क्या? -मुझे मालूम है वह गोरा कहाँ है, साहब।
और उसके बदले तुम्हें क्या चाहिए?
मैं चाहता हूँ उसे सज़ा मिले।
लड़के, चलो चलें।
कासिम।
कासिम, तुम मुझे सुन सकते हो?
अरे, अरे।
अरे। अरे, कासिम। मुझे पहचानते हो?
गोरा मुसीबत की जड़।
जाओ उसे ढूँढो।
मैं अभी आपको छोड़कर नहीं जाऊँगा।
मेरे पास रणवीर और बाकी लोग हैं। वालिद ने मुझे मारने की कोशिश की और मात खा गया।
दूसरे इतने भाग्यशाली नहीं थे। वे पूरे शहर भर में हम पर हमला कर रहे हैं।
जाओ जाकर कार्ला को ढूँढो और उसे यहाँ लाओ!
कार्ला ही इस सबकी जड़ है।
कार्ला से एक ग़लती हुई है और हम अभी भी उससे प्यार करते हैं।
अब जाओ।
और कितनी दूर है?
गोरा डॉक्टर कहाँ रहता है? -लिनबाबा।
इधर एक चाय की दुकान है। उसी के पास गोरा अपना...
उस पल में, मेरी इच्छाएँ और डर आपस में टकरा गए।
और मैं जानता था कि अगर नाइटिंगेल ने मुझे पकड़ लिया, तो मैं नरक में पहुँच जाऊँगा।
डेल!
हाँ, तुम, हरामज़ादे।
अरे!
चलो! चलो!
ए, रुक जा! ए, रुक! रुक!
ए, रुक जा!
ए, पकड़ उसको! पकड़ उसको! ए!
जल्दी, जल्दी, जल्दी! पकड़ो! पकड़ो साले को।
ए, रुक! रुक, रुक, रुक!
ए, रुक जा! ए, रुक! रुक!
ए, रुक जा!
ए, रुक जा! ए, रुक! रुक!
पुलिस
ए, पकड़ उसको!
वहाँ, वहाँ, वहाँ, वहाँ।
बैठो, लिनबाबा!
मुझे इसके लिए बहुत बढ़िया बख़्शीश चाहिए, लिनबाबा।
बहुत अच्छी, हँ?
ग्रेगरी डेविड रॉबर्ट्स के उपन्यास "शांताराम" पर आधारित
उप-शीर्षक अनुवादक: मीनू